Identifica la temàtica clau del text següent.
Rafael Aranda i Quiles, més conegut com a Rafael Aranda (Olot, Garrotxa 12 de maig de 1961) és un arquitecte català que forma part de l'estudi d'arquitectura RCR Arquitectes, juntament amb Ramon Vilalta i Carme Pigem.Aranda era fill d'una família que va emigrar de Villanueva de Tapia (Màlaga) a la capital de la Garrotxa el 1959. La mare era obrera d'una fàbrica i el pare, un paleta que invertia tots els caps de setmana a construir obres casolanes.En 1987 va obtenir el títol d'Arquitecte por l'Escola Tècnica Superior d'Arquitectura del Vallès. I aquell mateix any es trasllada a Olot on va fundar l'estudi RCR Arquitectes juntament amb Ramon Vilalta i Carme Pigem. El 2017 va rebre el prestigiós Premi Pritzker, considerat el Nobel de l'arquitectura. Juntament amb els seus companys d'estudi des de l'any 1989 és consultor del Parc Natural de la Zona Volcànica de la Garrotxa. L'equip ha rebut nombrosos premis i distincions, entre els quals destaquen el Premi Nacional de Cultura de la Generalitat de Catalunya (2005) i diversos premis FAD. Són cavallers de l'Ordre des Arts et des Lettres de la République Française (2008) i membres d'honor de l'American Institute of Architecture (2010) i del Royal Institute of British Architects (2012). Una de les seves darreres obres és el Museu Soulages, a Rodés. Recentment, han guanyat els concursos del museu-taller Mas Miró, a Mont-roig del Camp; la mediateca Waalse Krook, a Gant, i el centre d'art i disseny La Cuisine, a Nègrepelisse.
El text tracta sobre arquitectura.